section_heading: Životopis
paragraph_text: Nakon što je 2000. maturirala, Clarkson je radila razne poslove kako bi uspjela skupiti novac za svoj prvi demo CD koji je mislila ponuditi diskografskim kućama. Diskografske kuće su ju odbijale, a onda se Kelly odlučila odseliti u Hollywood kako bi tamo potražila uspjeh u glazbenom svijetu. Trebala je raditi s tekstopiscem Gerryjem Goffinom, ali Gerry se iznenada razbolio i nije radio s njom. Nakon toga, Kelly se pojavila u nekim serijama i odigrala je malu ulogu u filmu Issues 101. Nakon 4 mjeseca života u Hollywoodu, stan u kojem je živjela je izgorio u požaru i Kelly se odlučila vratiti kući u Teksas. Clarkson je tamo radila razne poslove sve dok se 2002. godine nije prijavila na audiciju za talent show Američki Idol.